OzLabs/hebrew-wiki-articles huggingface dataset:
Room on Fire

Room on Fire הוא אלבום האולפן השני של להקת הרוק האמריקאית הסטרוקס, שיצא ב-28 באוקטובר 2003, באמצעות RCA רקורדס. כותרת האלבום היא רפרנס לשיר "Reptilia": "החדר בוער כשהיא מסדרת את שערה."

Room on Fire זכה לביקורות חיוביות עם צאתו, והגיע למקום הרביעי בבילבורד 200 האמריקאית (שם האלבום מכר 597,000 יחידות עד אוקטובר 2006<ref>https://www.stereogum.com/1850735/first-impressions-of-earth-turns-10/franchises/the-anniversary/</ref> והוסמך לאלבום הזהב) ולמקום השני במצעד האלבומים הבריטי. שלושה סינגלים יצאו מהאלבום: "12:51", "Reptilia" ו-"The End Has No End".

== הקלטה ==
מיד לאחר מסע ההופעות של אלבום הבכורה שלהם Is It It, הסטרוקס חזרו לאולפן. הם שכרו את המפיק של רדיוהד, נייג'ל גודריץ', אך פיטרו אותו כאשר עבודתם המשותפת, לטענת הלהקה, הייתה "חסרת נשמה".<ref name="CBC"></ref> גודריץ' אמר על שיתוף הפעולה הכושל: "הבעיה הייתה שאני והזמר ג'וליאן קזבלנקס פשוט דומים מדי, שנינו פריקים של שליטה. הוא רצה לעשות זאת בדרך שלו, אני רציתי לעשות זאת בדרך שלי, וברור שזו הנקודה שלי. ואני אומר 'טוב, למה אני כאן אם אתה לא מוכן לנסות לעשות את זה כמו שאני רוצה לעשות את זה?' הסתדרנו נהדר, זה היה רק אחד מאותם דברים מצחיקים שבהם זה פשוט לא עובד. רציתי שהם ישתנו, והם לא עשו זאת."<ref></ref>

סשנים אלה בוטלו בסופו של דבר והלהקה חזרה למפיק המקורי שלה, גורדון רפאל. לסטרוקס היו בדיוק שלושה חודשים בלבד של אולפן להקלטת האלבום. הגיטריסט ניק ולנסי הצהיר כי "האלבום היה בסופו של דבר הרבה יותר טוב אם היו לנו עוד שבועיים."<ref name="p4k">Jonathan Garrett (7 March 2011). [http://pitchfork.com/features/articles/7925-this-is-it-ten-years-of-the-strokes/ Is This It: Ten Years of the Strokes] Pitchfork Media. Retrieved 10 December 2011.</ref>

== רשימת שירים ==

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:אלבומי פלטינה באוסטרליה
קטגוריה:אלבומי פלטינה בארצות הברית
קטגוריה:אלבומי 2003
מועדון ספורט דימונה

מועדון ספורט דימונה, או בקיצור מ.ס דימונה, היא קבוצת כדורגל ישראלית מהעיר דימונה, אשר משחקת בליגה א', בשנת 2003 מועדון הכדורגל הפועל דימונה אשר הוקם ב־1956 התפרק, ובמקומו קם מועדון ספורט דימונה.

== היסטוריה ==
הקבוצה הוקמה בשנת 2004 לאחר שהפועל דימונה התפרקה, אך היא עדיין הייתה ידועה בשם "הפועל דימונה".<ref>[http://www.goler1.co.il/article/3067 היה כדאי] Goler1, 26.12.2011 </ref> הקבוצה עלתה לליגה ב' בעונת 2005/2006. הקבוצה העפילה (עם המאמן אהוד כחילה) בסיום עונת 2015/2016 לליגה א' דרום ושיחקה בה במשך שתי עונות עד שבתום עונת 2017/2018 ירדה חזרה לליגה ב'.

בסיום עונת 2019/2020 (עם המאמן שמעון ביטון) חזרה הקבוצה לליגה א' דרום לאחר שתי עונות בליגה ב', לאחר שניצחה ב-20 משחקים, סיימה 3 משחקים בתיקו, והפסידה במשחק אחד בלבד במהלך העונה שהופסקה בעקבות התפרצות מגפת הקורונה בישראל.

בעונת 2023/2024 במהלך משחק מול שמשון תל אביב בחצי גמר פלייאוף ליגה א', ניצחה בדו-קרב פנדלים בתוצאה 22–23 (הדו-קרב פנדלים הכי ארוך בהיסטוריה).

==סגל הקבוצה==
; נכון ל-6 בפברואר 2024

===צוות מקצועי===
{| class="wikitable"
|מאמן ראשי
| חי אבייב
|-
|מנהל מקצועי
| ניר קלינגר
|}

== קישורים חיצוניים ==

* 

==הערות שוליים==

קטגוריה:דימונה: ספורט
קטגוריה:קבוצות כדורגל שהוקמו ב-2004
קטגוריה:קבוצות כדורגל ישראליות
יוסף יוזפא האן נוירלינגן

רבי יוסף יוזפא האן נוירלינגן (ה'ש"ל, 1570 - ט' בניסן ה'שצ"ז, 3 באפריל 1637) היה רב, פוסק ומחבר.

== ביוגרפיה ==
יוסף יוזפא נולד בפרנקפורט על נהר מיין בערך בשנת ש"ל (1570), נצר למשפחות מיוחסות בישראל, וכבר מצעירותו בלט בשקדנותו, ועסק מגיל צעיר בהוראת תורה. למד אצל רב הירץ, אב בית דין פרנקפורט, מחבר הגהות על ספר מהרי"ל. (אין להחליף אותו עם רב הירץ טריויש שהיה דיין ושליח ציבור בפרנקפורט כמה שנים לפני זו, מחבר פירוש על הסידור, וגם כן נזכר בספר יוסף אומץ)

רב יוזפא היה בקשר עם השל"ה כשהוא היה אב"ד בפפד"ם וגם בקשר מכתבים כשעלה השל"ה לארץ ישראל. הוא היה ממגורשי פרנקפורט בימי וינצנץ פטמילך. והוא כותב על הסיפור ביוסף אומץ וגם על מנהגי פורים וינץ שנהגו היהודים לשמוח בכל שנה (עד זמן השואה).

רב יוזפא כתב את הספר יוסף אומץ על מנהגי עיר מולדתו בפרט ועל מנהגי אשכנז בכלל, וגם על ענייני מוסר ופסקי הלכה.

הספר יוסף אומץ נדפס לראשונה בפפד"מ רק כמאה שנים לאחר חיבורו, בשנת תפ"ג (1723), ובשנת תר"ל נדפס שוב בזיטומיר בצורה זהה לדפוס הראשון. בפעם השלישית נדפס בשנת תרפ"ח בפפד"מ, בדפוס 'חרמון', וממנו דפוסי הצילום הקיימים עד היום. מאז שחובר בתחילת תקופת האחרונים לפני כארבע מאות שנה, הספר מהווה מקור מרכזי למנהגי קהילת פפד"מ ואשכנז בכללותה.

כתב הגהות על שולחן ערוך שנשארו בכתב יד ולא הובאו לדפוס.<ref></ref>

נכדו (או נינו) היה רבי יוסף יוזפא סג"ל, מחבר ספר נוהג כצאן יוסף, שבו הוא דן רבות בדברי סבו.<ref></ref> באחד ממהדורות הספר "יוסף אומץ" משתמע שאשתו של הרב יוזפא הייתה מצאצאי השתדלן רב יוסלמן מרוסהיים.

רב יוזפא נפטר ביום ט' ניסן שצ"ז (1637). מקום קבורתו נמצא בבית הקברות הישן בפרנקפורט בחלקת הרבנים.

==לקריאה נוספת==
* 	
* 	
* 	
* 

==קישורים חיצוניים==
* 

==הערות שוליים==

קטגוריה:פרנקפורט: רבנים
קטגוריה:מחברי ספרי מנהגים
קטגוריה:אישים הקבורים בבית הקברות היהודי העתיק בפרנקפורט
קטגוריה:ילידי 1570
קטגוריה:נפטרים ב-1637
יחסי גרמניה – כף ורדה

שגרירות כף ורדה בברלין
יחסי גרמניה–כף ורדה הם יחסי החוץ בין גרמניה וכף ורדה.

== סקירה כללית ==
היחסים בין גרמניה לכף ורדה הם לבביים ובלתי מעורערים.

כף ורדה מקיימת קשרים הדוקים עם האיחוד האירופי ורואה את עצמה כמתווכת בין אירופה לאפריקה בגלל מיקומה הגאוגרפי כמו גם קשרים כלכליים ותרבותיים.

מאז שהרפובליקה של כף ורדה קיבלה עצמאות, גרמניה העמידה לרשות המדינה כמאה מיליון אירו בשיתוף פעולה פיננסי וטכני. במונחים לנפש, המדינה דורגה בין המדינות המקבלות הגדולות ביותר של סיוע גרמני. כף ורדה חדלה לקבל סיוע כשיתוף פעולה לפיתוח דו-צדדי בשנת 2010 לאחר שייצבה את מעמדה כמדינת הכנסה בינונית. עם זאת, גרמניה תורמת חלק גדול מהסיוע הרב-צדדי, במיוחד באמצעות האיחוד האירופי והבנק העולמי.

ממשיך להתקיים שיתוף פעולה מחקרי הדוק בין גרמניה לכף ורדה. משרד החינוך והמחקר הפדרלי ומשרד המזון והחקלאות הפדרלי תומכים בפרויקטים בתחומי מחקר ימי, אוקיינוגרפיה, הגנה על שטחי דיג במערב אפריקה, ניטור אקלים והגנה על אקלים. מרכז מדע האוקיינוס מינדלו, מכון מחקר חשוב נפתח בנובמבר 2017 באי סאו ויסנטה.

== נציגויות דיפלומטיות ==
* גרמניה מיוצגת בכף ורדה באמצעות שגרירותה בדקר, סנגל, ובנוסף מחזיקה קונסוליה בפראיה.
* כף ורדה מחזיקה בגרמניה שגרירות בברלין ו-4 קונסוליות בפרנקפורט, המבורג, זארבריקן ושטוטגרט.

== קישורים חיצוניים ==

* [https://www.auswaertiges-amt.de/en/aussenpolitik/laenderinformationen/caboverde-node/caboverde/209364 יחסי גרמניה–כף ורדה], באתר משרד החוץ הגרמני

== הערות שוליים ==
רבי חייא בר גמדא

רבי חייא בר גמדא היה אמורא בבלי בן הדור השני, המוזכר מעט גם בתלמוד הירושלמי, בשם רבי חייה בר גמדא.
==ביוגרפיה==
נולד בבבל, ובשלב כלשהו בחייו עלה לארץ ישראל. על עלייתו לארץ ישראל מסופר, שכשהגיע לגבול ארץ ישראל, התגלגל והתפלש בעפרה מרוב אהבתו אותה, ואמר את הפסוק (). יש המשערים שלאחר שהות קצרה בארץ ישראל הוא חזר לבבל, ולכן שמו מוזכר בתלמוד הירושלמי פעמים ספורות בלבד.

היה תלמידו של רבי יוסי בן שאול, תלמידו של רבי יהודה הנשיא, אשר מסר לו מאמרים בשמו. למד גם מרבי יוסי בר חנינא. במסכת מגילה אמר מימרא כלשהי בשם רב אסי, אך הרב אהרון היימן טוען שזהו רבי יוסי בן שאול שנקרא לפעמים "רבי אסי". הדקדוקי סופרים שם גורס רבי סימאי. בילקוט שמעוני מובא שרבי אחא בר גמדא אמר את אותה מימרא בשם רבי סימאי.

מספר פעמים אמר הלכות שמקורם הוא: "נזרקה מפי חבורה ואמרו". על פי התוספות מדובר בחבורה של תנאים שמביניהם יצאה הלכה זו. ניתן להסיק מדברי התוספות, שרבי חייא בר גמדא עלה לארץ ישראל בצעירותו, בתקופתו של רב, בה עדיין ישבו אחרוני התנאים בארץ ישראל, ואחר כך האריך ימים עד הדור השני של האמוראים.

==מתורתו==

במסכת שבת מובאת בשמו ההלכה הפוטרת שניים שביצעו יחד את אחת ממלאכות שבת.

הוא ביאר את מקור ההלכה האומרת שבשבת שקוראים בה את פרשת בחוקותי, עולה אחד קורא את כל הקללות, משום שאם יפסיקו באמצע קריאתם ויקראו לאדם אחר לעלות לתורה, ייווצר רושם שהם עשו את ההפסקה משום שלא רצו לשמוע את תוכחתו של הקב"ה. רבי חייא בר גמדא לומד דין זה באסמכתא, מן הפסוק: - אל תעשה קוצים קוצים.

הוא גם מסר בשם רבו את הדרשה הלומדת שראש בית דין צריך לקדש את החודש, מן הפסוק: .

רוב תורתו של רבי חייא בר גמדא הייתה בהלכה, אך מספר מימרות שלו באגדה מובאות במדרשים השונים.

בבראשית רבה מובאת בשמו האימרה הבאה: 

במסכת כתובות מובאת מימרא שאמר בשם רבו, רבי יוסי בן שאול, על המתרחש בעולמות העליונים בשעה שצדיק נפטר: 

==קישורים חיצוניים==

* 
* 
* 

==הערות שוליים==

קטגוריה:הדור השני לאמוראי בבל
פול סטמטס (מסע בין כוכבים)

פול סטמטס (באנגלית: Paul Stamets) הוא דמות בדיונית בזיכיון "מסע בין כוכבים". הוא מופיע בסדרת הטלוויזיה "מסע בין כוכבים: דיסקברי". את סטמטס מגלם השחקן אנתוני ראפ.

דמות זו היא הדמות הראשונה של הומוסקסואל גלוי בסדרת הטלוויזיה "מסע בין כוכבים".<ref name="Holloway January 2018"></ref> סטמטס הוא מדען ומהנדס המשלב פיזיקה ומיקולוגיה לפיתוח מערכת הנעה בדיונית בעלת יכולת לנוע במהירות הגבוהה יותר ממהירות האור.

==אודות הדמות==
בסדרת הטלוויזיה "מסע בין כוכבים: דיסקברי", סטמטס מרבה לדבר על פטריות בחלל.<ref name="sloat"></ref> דמותו מפתחת את מדע המיקולוגיה העכשווי בעולם האמיתי למושגי מדע בדיוני המוצגים בסדרה.<ref></ref><ref></ref> סטמטס מאמין שהיקום מאורגן על ידי נבגים ותפטירויות כ-"אבני הבניין של האנרגיה ברחבי היקום".<ref name=sloat/>

שמו הוא הרמז לפול סטמטס , מיקולוג אוטודידקט הדוגל בתועלת האקולוגית של פטריות.<ref></ref>

==תגובות==
גופי תקשורת שונים ציינו כי דמות זו יצרה תקדים, הן בעולם הבדיוני של "מסע בין כוכבים" והן במדיה בכללותה, באופן הצגתה של דמות להט"בית.<ref name="Holloway January 2018"/><ref></ref>

==קישורים חיצוניים==

* [https://memory-alpha.fandom.com/wiki/Paul_Stamets פול סטמטס] באתר Memory Alpha
* [https://memory-beta.fandom.com/wiki/Paul_Stamets פול סטמטס] באתר Memory Beta

==הערות שוליים==

קטגוריה:מסע בין כוכבים: דיסקברי - דמויות
קטגוריה:מסע בין כוכבים - דמויות אנושיות
קטגוריה:מסע בין כוכבים - קציני צי הכוכבים
קטגוריה:מסע בין כוכבים - דמויות להט"ביות
קטגוריה:דמויות להט"ביות בטלוויזיה
קטגוריה:דמויות הומוסקסואליות
ריקרדו אלוס

ריקרדו אלוס (בספרדית: Ricardo Alós; 11 באוקטובר 1931 – 14 בינואר 2024) היה כדורגלן ספרדי, ששיחק בעמדת החלוץ.

==ביוגרפיה==
אלוס נולד ב-11 באוקטובר 1931 במונקדה, ולנסיה שבספרד. תחילה הוא שיחק בקבוצות מקומיות לפני שהתחיל את הקריירה המקצוענית במסטאייה. בעונת 1956/57 אלוס הושאל לספורטינג חיחון מהליגה השנייה והוא עזר לה לעלות לליגה הראשונה, כשכבש 46 שערים. עונה אחר כך עבר לולנסיה שם המשיך את רצף ההבקעות הטוב שלו.

הופעת הבכורה של אלוס בליגה הראשונה הייתה ב-15 בספטמבר 1957 נגד לאס פאלמאס בה כבש צמד. בתום אותה עונה הוא סיים כמלך השערים עם 19 שערים בצוותא עם אלפרדו די סטפנו ומנואל בדנס. למרות הקמפיין הנהדר שלו בשנתיים הבאות הוא שיחק רק ב-12 משחקי ליגה בהם כבש 5 שערים, דבר שהוביל לעזיבתו את ולנסיה. משם בשנת 1960 עבר לריאל מורסיה מהליגה השנייה והוא סיים את הקריירה באונטיניינטה ב-1964.

נפטר ב-14 בינואר 2024.

==קישורים חיצוניים==

קטגוריה:כדורגלנים ספרדים
קטגוריה:כדורגלני ולנסיה
קטגוריה:ספרדים שנולדו ב-1931
קטגוריה:ספרדים שנפטרו ב-2024
ארי פייס

ארי (אהרן) פייס (בהולנדית: Aäron (Arie) Pais; 16 באפריל 1930 - 25 ביוני 2022) היה פוליטיקאי וכלכלן יהודי הולנדי. היה פעיל במפלגת העבודה ההולנדית (PvdA) ואחר כך במפלגת העם למען חופש ודמוקרטיה (VVD). כיהן כפרופסור באוניברסיטת אמסטרדם. בשנים 1977–1981 כיהן כשר החינוך והמדע בממשלת ואן אכט הראשונה כשר הליברלי הראשון לחינוך מאז מלחמת העולם השנייה. בהמשך היה תקופה ארוכה חבר בבית הראשון (הסנאט) של הפרלמנט ההולנדי ובשנים 1982–1988 סגן יושב ראש הבנק האירופי להשקעות EIB. לאחר מכן התגייס לפעילות להגנת בעלי החיים והיה ליושב ראש איגוד הצמחונים של הולנד.

==קורות חייו==
אהרן "ארי" פייס נולד באפריל 1930 בהאג. היה צאצא למשפחה יהודית פורטוגזית (ספרדית). יחד עם הוריו ואחותו הוסתר בימי השואה בעיר ברנוולד. שאר בני המשפחה נרצחו. פייס למד בנעוריו בגימנסיה ווסיוס באמסטרדם ולאחר מכן למד לימודי כלכלה באוניברסיטה. עבד בהמשך ככלכלן. עשה דוקטורט תחת הדרכתו של פיטר דה וולף (1962). בשנת 1948 הצטרף פייס למפלגת העבודה ההולנדית והתחיל את הקריירה הפוליטית כחבר במועצת העיר אמסטרדם מטעם מפלגה זו. אחרי שבדצמבר 1961 עזב את הלבוריסטים באפריל 1962 הצטרף למפלגה הליברלית - “מפלגת העם למען חירות ודמוקרטיה" (VVD). ב־1971 לה הצליח להיבחר כחבר בבית השני של הפרלמנט. בשנים 1974–1977 לימד כפרופסור לכלכלה ציבורית באוניברסיטת אמסטרדם. בספטמבר-דצמבר 1977 כיהן כחבר בבית הראשון של הפרלמנט (ה"סנאט") ובין אוקטובר-דצמבר 1977 עמד בראש וועדת הכספים שלו.

בשנים 1977–1981 כיהן ארי פיס כשר החינוך והמדע בממשלת ואן אכט הראשונה. כיורש התפקיד מהסוציאל-דמוקרט יוס ואן קמנאדה, היה פיס הליברלי הראשון שכיהן בתפקיד זה מאז מלחמת העולם השנייה. הוא ערך רפורמה של חטיבות הביניים ובתי הספר התיכוניים. לאורך כהונתו כשר התווכח רבות עם שר האוצר הנוצרי-דמוקרטי פרנס אנדריסן בנוגע לתקציב משרדו. בשנים 1981–1982 היה פייס חבר בבית הראשון של הפרלמנט ויושב ראש ועדת הכספים שלו. בשנים 1982–1988 כיהן כסגן יושב ראש הבנק האירופאי להשקעות EIB. התגייס להגנת בעלי החיים ונבחר ליושב ראש איגוד הצמחונים ההולנדים.

נפטר ביוני 2022 באמסטרדם.

==חייו הפרטיים==
ארי פיס היה נשוי לדיפלומטית והפוליטיקאית אחיה סכו (Eegje Schoo) שכיהנה בשנים 1982–1986 כשרה בלי תיק לשיתוף פעולה בפיתוח. גיסו היה העיתונאי הנדריק יאן סכו, עורך ראשי של כתב העת Elsevier וסגן עורך ראשי של היומון de Volkskrant.

==ספרים==
*2016 - ספר זיכרונות: Omkijken-een logboek

==קישורים חיצוניים==

*[https://www.parlement.com/id/vg09llidckc7/a_arie_pais באתר הפרלמנט ההולנדי]
*[https://www.youtube.com/watch?v=vs8XiayOigE ריאיון ל"אלזוויר" בערוץ יו טיוב]

קטגוריה:פוליטיקאים יהודים הולנדים
קטגוריה:סוציאל-דמוקרטים
קטגוריה:שרי חינוך
קטגוריה:כלכלנים יהודים
קטגוריה:כלכלנים הולנדים
קטגוריה:יהודים ספרדים
קטגוריה:יהודים חברי הפרלמנט ההולנדי
קטגוריה:צמחונים יהודים
קטגוריה:בנקאים יהודים הולנדים
קטגוריה:כותבי זיכרונות
קטגוריה:סגל אוניברסיטת אמסטרדם
קטגוריה:ילדים בשואה: הולנד
קטגוריה:בוגרי אוניברסיטת אמסטרדם
קטגוריה:הולנדים שנולדו ב-1930
קטגוריה:הולנדים שנפטרו ב-2022
אברהם בלוך

אברהם בלוך (נולד ב-29 באוגוסט 1995, ג' באלול ה'תשנ"ה) הוא עיתונאי ישראלי המשמש כתב המשפט של העיתון "מעריב השבוע" ואתר "מעריב אונליין". קודם לכן, היה כתב המשפט של "ערוץ 14" ואתר "סרוגים".

== ביוגרפיה ==
נולד בקריית ארבע למשפחה דתית, שני מבין ארבעה אחים. אביו מיכה הוא רב ומקובל ואמו חנה מורה. למד בחינוך החרדי ובישיבות קטנות, בישיבת ההסדר בשדרות, ובישיבה הגבוהה בבית אל. בצבא שירת כלוחם בחטיבת גולני. לאחר מכן למד תקופה בישיבת בינות.

שימש תחקירן בערוץ הכנסת. מדצמבר 2019 ועד אפריל 2021 שימש כתב משפט של האתר סרוגים. לאחר מכן שימש כתב משפט בערוץ 20 (עכשיו 14). בלוך היה כתב המשפט הראשון של ערוץ 20 וערוץ 14. 

בשנת 2020 השתתף עם אשתו ספיר בעונה הרביעית של תוכנית המציאות "בואו לאכול איתי".

באוקטובר 2022 חזר לאתר סרוגים ושימש פרשן משפטי וראש דסק המשפט. בפברואר 2023 מונה לתפקיד כתב המשפט של העיתון מעריב השבוע ואתר מעריב אונליין.

בחודש ספטמבר 2023 התחיל בלוך התמחות במשרד חדד רוט שנהר ושות׳. 

נבחר לרשימת ה"40 מתחת ל-40" לשנת 2021 של האתר "אייס".

בלוך נשוי לספיר ומתגורר בבית חורון. בוגר תואר ראשון בהצטיינות במשפטים מהקריה האקדמית אונו.

== קישורים חיצוניים ==

== הערות שוליים ==

קטגוריה:כתבים משפטיים ישראלים
קטגוריה:סגל ערוץ 20
קטגוריה:בוגרי ישיבות הסדר
קטגוריה:בוגרי ישיבת בית אל
קטגוריה:בית חורון: אישים
קטגוריה:סגל מעריב השבוע
קטגוריה:ישראלים שנולדו ב-1995
קטגוריה:פצועי טרור ישראלים
קטגוריה:משתתפים בתוכניות מציאות ישראליות
קטגוריה:משתתפי בואו לאכול איתי (ישראל)
הטרור: כיצד יוכל המערב לנצח

הטרור: כיצד יוכל המערב לנצח הוא ספר משנת 1987 מאת בנימין נתניהו, אז שגריר ישראל באו"ם. בספרו הציג נתניהו את משנתו המדינית בסוגיית המלחמה בטרור.

== הנושאים בספר ==
בספר מבחר מאמרים בנושא הטרור, והוא מבוסס על דיוני חברי הוועדה השנייה, שנערכה בוושינגטון ב-1984, שמטרתה הייתה לעורר את דעת הקהל על הצורך במדיניות משותפת נגד הטרור: האיום והאתגר, טרור וטוטליטריות, הטרור והעולם המוסלמי, הרשת הבינלאומית, הטרור וכלי התקשורת, היסודות המשפטיים למלחמה בטרור, המערכה מבית והמערכה הגלובאלית.

בספר מנתח נתניהו את הגילויים של הטרור. הוא חושף את שורשיה ושיטות פעולותיה של רשת הטרור של האסלאם הפונדמנטליסטי, ומציע דרכים להדוף את גלי הטרור המופנים כלפי מדינות המערב, וביתר שאת כלפי מדינת ישראל. לטענת מחברו, הספר מפריך את הגישה שלפיה "טרוריסט בעיניו של אדם אחד הוא לוחם חופש בעיניו של אחר". הוא מבהיר את ההבדל היסודי בין טרור לבין כל סוג אחר של לוחמה.

בספר נשמעת ביקורת ישראלית על חוסר הפעילות של הקהילה הבינלאומית לנקוט עמדה ברורה נגד הטרור והשלכותיו ועל החוסר באמנה בינלאומית המגדירה טרור. לטענת נתניהו, לא זו בלבד שהאמנות לא החלישו את פעילות הטרור אלא אף חיזקו והעצימו אותו. ארגוני הטרור זכו להשגת יעדים פוליטיים ותמיכה מצידן של מדינות המספקות חסות וכלי נשק, ככתוב: "היו ממשלות, שביקשו לזכות בחסינות מצד הטרוריסטים על ידי קשירת עסקאות עמם. אף אחד מהסדרים אלה לא החזיק מעמד. אלה שסמכו עליהם יצאו מושפלים ומוחלשים.".

נתניהו שם דגש בספרו על חשיבותה של אמנה בינלאומית אחת, בעלת הגדרה אחת למעשי טרור, אשר תחייב את כלל המדינות לחתום עליה ותהיה בבחינת Pacta sunt servanda (בלטינית: "הסכמים יש לקיים"). אמנה זו תחזק את רוחן של מדינות קטנות יותר לצאת באופן רשמי נגד הטרור ובאופן ממשי תתמרץ מדינות לפעול נגד הטרור. בנוסף, הוא מציע את האפשרות להקים ארגון בין-לאומי שיפעל נגד הטרור ויהיו לו ארבעה תפקידים עיקריים:
# איסוף מודיעין
# הגנה על מתקנים ונתיבי הובלה
# פעולות צבאיות במקרי חירום
# פעולה מדינית נגד מדינות שיוזמות ומטפחות טרור. ברי כי ביקורת מצד אישיות פוליטית תשפיע על האופן שבו הוא יתייחס לאירועים בעתיד.

בספר מתווה נתניהו את מה שכינה שר החוץ האמריקני, ג'ורג' שולץ, "דוקטרינת נתניהו" למלחמה בטרור הבינלאומי.

הספר הוקדש "להוריי, צילה ובנציון נתניהו, שלימדונו אומץ לב מהו". על פי שער הספר, כל התמלוגים ממכירתו ייועדו ל"מכון יונתן לחקר הטרור הבינלאומי" בוושינגטון.

==ראו גם==
*מקום תחת השמש
* מלחמה בטרור (ספר)
* ביבי - סיפור חיי

==קישורים חיצוניים==
* 
* 
* 

== הערות שוליים ==

קטגוריה:המלחמה העולמית בטרור
קטגוריה:ספרי עיון בעברית: טרור
קטגוריה:ספרי 1987
קטגוריה:ספרי בנימין נתניהו
קטגוריה:ספרי ספריית מעריב
טינו

טינו (Tino) הוא אי קטן בים הליגורי. הוא מהווה חלק של ארכיפלג של שלושה איים במפרץ לה ספציה. בשנת 1997 ביחד עם צ'ינקווה טרה ופורטו ונרה הוא הוכרז כאתר מורשת עולמית.

לפי המסורת הנוצרית האי היה מקום מושבו של ונריוס המתבודד והוא היה אב המנזר המקומי עד מותו בשנת 630. שרידיו של המנזר קיימים עד היום.

האי מהווה אזור צבאי סגור וגישה למקום מתאפשרת רק ב-13 בספטמבר, יום ונריוס הקדוש.

בנקודה הכי גבוהה באי נבנה מגדלור.

==קישורים חיצוניים==

* [http://whc.unesco.org/en/list/826 אודות טינו], באתר אונסק"ו

קטגוריה:ליגוריה
קטגוריה:איטליה: איים
קטגוריה:איטליה: אתרי מורשת עולמית
בית יולדות מולדה

בית יולדות מולדה היה בית יולדות שנוסד ב־1934 ופעל עד 1958 בחיפה. הוא שכן בשדרות הנשיא 82 (לפנים רח' הצנובר) בשכונת כרמל מרכזי.

==היסטוריה==
את בית היולדות מולדה ייסדו הגינקולוג ד"ר רודולף מאייר והגינקולוגית ד"ר פיניה רוטנברג, שהיו בעלי ניסיון רב שנים ברפואת נשים ומיילדות. פיניה רוטנברג הייתה אשתו של אברהם רוטנברג וגיסתו של פנחס רוטנברג.

רודולף מאייר (1885–1961) סיים לימודי רפואה באוניברסיטת מרבורג. בתחילה שימש כאסיסטנט ולאחר מכן מנהל המחלקה הגינקולוגית בבית החולים האוניברסיטאי בפרנקפורט. במלחמת העולם הראשונה היה גינקולוג ראשי בחזית בבית חולים של הצלב האדום. פיניה רוטנברג (1901–1963) למדה והתמחתה ברפואת נשים בגרמניה.

בשנת 1945 נפרדו דרכיהם ורוטנברג פתחה בית יולדות בשם בית יולדות אמהות.

נכון לשנת 2020, במתחם שבו פעל "בית יולדות מולדה" פועל בית ההארחה של מכון רוטנברג.

==ראו גם==
* בית יולדות אמהות

== קישורים חיצוניים ==

==הערות שוליים==

מולדה
מולדה
קטגוריה:חיפה: בתי חולים
קטגוריה:ישראל: בתי חולים שנסגרו
חזק!

חזק! הוא אלבום סולו מספר 14 של הזמר יוצר החסידי אברהם פריד. האלבום יצא ב-1997 בחברת גל פז והוא מורכב מלחנים של יוצרים חרדיים מוכרים, בהם יוסי גרין, משה לאופר ואברהם פריד עצמו. האלבום מכיל שירים בעברית בלבד. יש שראו באלבום את אחד האלבומים שהכי השפיעו על המוזיקה החסידית של התקופה.

== רקע ==
האלבום יצא בשנת 1997 ובו 11 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיט המוכר "חזק!" ועוד שירים מפורסמים כמו "מודה אני", "לבנימין" ועוד.

בהצבעה שנערכה לכבוד 20 שנה לאלבום ב-2018, בחשבון הפייסבוק של אברהם פריד, "חזק!" נבחר לשיר האהוב ביותר מהאלבום.

השיר "לבנימין אמר" המיוסד על פסוק מספר דברים בברכת משה לשבטי ישראל, הפך להיות באירועים שונים כפתיח מסורתי לכבודו של ראש ממשלת ישראל בנימין נתניהו הן בקרב הציבור החרדי ובפרט בציונות הדתית בעצרת השנתית לציון יום ירושלים בישיבת מרכז הרב בו ראש הממשלה הוא הנואם הראשי.

השיר תקע בשופר זכה לקאבר מאת זאנוויל ויינברגר יחד עם מקהלת מלכות ויואלי דיקמן.

== ביקורת ==
מבקר המוזיקה נתנאל לייפר כתב על האלבום <ref></ref>

== רשימת רצועות ==

== השתתפו בהקלטות ==
*אברהם פריד - שירה
*יוסי גרין- לחנים וקולות רקע בחלק מהשירים
*משה לאופר- עיבוד

==קישורים חיצוניים==

*
* [http://shturem.net/index.php?section=news&id=100337 אברהם פריד יחגוג 20 שנה לאלבום 'חזק' במופע ענק]

==הערות שוליים==

קטגוריה:אלבומי אברהם פריד
קטגוריה:אלבומי 1997
סוכי ארדנט

סוכי ארדנט (שם מדעי: Sericulus ardens; מכונה גם סוכי הלהבה, אך שם זה נפוץ למין Sericulus aureus) הוא מין של ציפור שיר ממשפחת הסוכיים. סוכי זה חי ביערות הגשם של גינאה החדשה, לרוב בין הענפים הקרובים לקרקעית ועל הקרקע. הוא דומה מאוד למין סוכי הלהבה.

אורך הסוכי 25 סנטימטרים בממוצע והוא בעל נוצות בצבעים חזקים של צהוב עם ראש גדול אדום וצוואר אדום-כתום. הזנב וקצות הכנפיים שחורות, העיניים צהובות עזות והמקור אפור. הנקבות בעלות נוצות דהויות יותר בצבע חום או ירוק-זית עם בטן בהירה.

הסוכי כמו קרובי משפחתו בונה בעת החיזור "סוכה" המורכבת מ"קיר ענפים" עשוי בשני צדדים ובתוכה הוא מניח חפצים סגולים או כחולים, לרוב פירות יער. כאשר נקבה מגיעה הזכר מנפח את חזהו ואת נוצות זנבו ופורש את כנפיו סביב ראשו בהילוך מוזר, מנענע את ראשו וכן קורא בקול.

מתצפיות שבוצעו על מין זה נראה שלעיתים הנקבות מתרשמות ולעיתים לא מספיק. כמו כן זכרים צעירים דומים מאוד לנקבות, והזכר המציג יכול לבצע מופע עבורם לשווא. זכרים יריבים נצפו הורסים את הסוכות של שכניהם ואף גונבים את החפצים שהונחו בתוכן.

==קישורים חיצוניים==

== הערות שוליים ==

קטגוריה:בעלי חיים שתוארו ב-1879
קטגוריה:טקסונים שתוארו בידי תומאסו סלבדורי
קטגוריה:סוכיים
קטגוריה:פפואה גינאה החדשה: עופות
קטגוריה:עופות יערות הגשם של אוקיאניה
סריקולוס

סריקולוס (שם מדעי: Sericulus) הוא סוג של ציפורי שיר ממשפחת הסוכיים החיים ביערות הלחים של גינאה החדשה ושל צפון אוסטרליה. סוג זה כולל 4 מינים בינוניים בגודלם ביחס למשפחתם.

מינים אלה חיים על קרקע היערות, והם בעלי גוונים צהובים ואדומים עד שחורים בולטים. הסוכות שלהם מורכבות מערימת ענפים וזרדים הממוקמים בשתי שורות, ביניהם מונחים מספר חפצים נוצצים, המיועדים למשיכת הנקבות. הם בעלי דו-צורתיות זוויגית, והנקבות הרבה פחות מקושטות ומרשימות מהזכרים.

==מינים==
בסוג זה 4 מינים:
{| cellspacing="0" class="wikitable sortable"
! שם !! שם מדעי !! תמונה !! תפוצה
|-
| סוכי הלהבה || Sericulus aureus|| יערות גינאה החדשה
|-
| סוכי ארדנט || Sericulus ardens|| יערות גינאה החדשה
|-
| סוכי אדלברט || Sericulus bakeri|| || פפואה ניו גיני
|-
| סוכי שחור || Sericulus chrysocephalus|| מזרח אוסטרליה ממרכז קווינסלנד לניו סאות' ויילס
|}

==קישורים חיצוניים==

קטגוריה:בעלי חיים שתוארו ב-1825
קטגוריה:טקסונים שתוארו בידי ויליאם ג'ון סווינסון
קטגוריה:סוכיים
קוקייה אפריקנית

קוקייה אפריקנית (שם מדעי: Cuculus gularis) היא מין של עוף ממשפחת הקוקייתיים, החיה לאורך אפריקה שמדרום לסהרה, והיא קרובתה של הקוקייה האירופית.

==תיאור==
קוקייה זו מגיעה לאורך של 32 סנטימטרים בממוצע, והיא בעלת נוצות אפורות-כחולות, זנב ארוך ושחור וצידי הכנפיים גם שחורים. הראש מעט כחול יותר עם עיניים צהובות ומקור אדום בהיר בעל קצה שחור. הבטן בהירה בעלת פסים שחורים לאורכה, והרגליים מכוסות נוצות לבנות. הקוקייה מזכירה מרחוק מראה של עוף דורס, מה שעוזר לה להרחיק את העופות הפונדקאים הפוטנציאלים שלה.

היא חיה לאורך רוב אפריקה באזורים שונים, ביניהם בערבות עשב, בסוואנה האפריקנית, בשיחיות ויערות פתוחים, ואף באזורים יבשים, אך לא במדבריות. חלק מהאוכלוסיות נודדות לרוחבה של אפריקה כשהמזון מתמעט.

הקוקייה חיה בגפה וניזונה מחרקים שהיא תופסת, בין השאר חיפושיות או טרמיטים מכונפים וכן מיצורים קטנים אחרים. הזכרים טריטוריאליים ויתקפו מסיגי גבול. לעיתים זוג קוקיות יחלוק נחלה קטנה.

הקוקייה היא טפילה של עופות אפריקנים אחרים, וביציה משתלבות בצבעי עופות אחרים כמו דרונגו אפריקני או חנקן צהוב-מקור. כשהיא מטילה ביצה הגוזל שלה בוקע בתוך 12 עד 17 ימים, לרוב לפני "אחיו" הפונדקאים ואז משליך את ביציהם לאדמה, כך שהוא נותר לבד. האפרוח מתבגר תוך 3 שבועות בדרך כלל וממריא מהקן.

== קישורים חיצוניים ==

* 

== הערות שוליים ==

קטגוריה:טקסונים שתוארו בידי ג'יימס פרנסיס סטפנס
קטגוריה:קוקיתיים
קטגוריה:דרום אפריקה: עופות
קטגוריה:בעלי חיים שתוארו ב-1815
קטגוריה:אנגולה: עופות
קטגוריה:בנין: עופות
קטגוריה:גינאה ביסאו: עופות
קטגוריה:בוטסואנה: עופות
קטגוריה:בורקינה פאסו: עופות
קטגוריה:צ'אד: עופות
הוייא

הוייא (שם מדעי: Heteralocha acutirostris) היא מין של ציפור נכחדת ממשפחת הדבלולניים, שחיה בניו זילנד באי הצפוני. ציפור זו הייתה הגדולה שבבני משפחתה, והיא הזכירה במראה עורב משונה בעל מקור מוזר. היא נקראה בידי החוקר ג'ון גולד ב-1837, ופירוש שמה המדעי הוא: "אשה בעלת מקור שונה". שם המין פירושו: "בעל קצה מחודד". השם הוייא הגיעה מהשפה המאורית.

==תיאור==
ההוייא הייתה ציפור דמוית עורב באורך של 45 סנטימטרים בזכרים ו-48 סנטימטרים בנקבות הגדולות יותר. הייתה לה דו-צורתיות זוויגית גדולה כשמקור הזכרים היה לבן וישר, דומה למקור עורב, בעוד לנקבות המקור התארך והתעקל ודמה למקור של צופית, כשמצידי המקור שלהם השתלשל דלדל בצבע כתום. שאר הגוף נראה דומה עם נוצות שחורות עד כחולות כהות, והזנב שלהם היה ארוך ומפואר עם קצוות לבנים רחבים.

לא ידוע מספיק על התנהגות ההוייא, אך היא ניזונה כאוכלת כל מחרקים ועכבישים בינות ליערות ההרריים או בשפלות, תלוי באקלים ובעונות, וייתכן שניזונה גם מפירות או זרעים של כמה מצמחי ניו זילנד. מקור הזכר התאים לשלוף מזון מבין הענפים וגזעים רקובים בעוד הנקבות יכלו לשלוף מזון מאזורים עמוקים יותר, כמו מסדקי סלעים, ואולי אף השתמשו בו כמו במקור הנקריים.

==הכחדה==
ההויא נכחדה עקב ציד יתר אנושי למען נוצותיה, וכן עקב כריתת היערות בהם היא חיה. הפרטים האחרונים שנראו ממנה נצפו ב-1907, אם כי נראה ששרדה עד ל-1960. היא הייתה נדירה עוד לפני הגעת האירופאים ונמצאה בעיקר סביב רכסי ההרים Kaimanawa, Remutaka, Tararua ו-Ruahine, כולם באי הצפוני.

ציפור זו נודעת בתרבות של המאורים ובייחוד במיתולוגיית המאורים, בו היא נחשבת לקדושה, והיה טאבו על נגיעה באיש שנשא את עורה או את נוצותיה, לאחר שצדו מספר פרטים.

==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:בעלי חיים שתוארו ב-1837
קטגוריה:טקסונים שתוארו בידי ג'ון גולד
קטגוריה:דבלולניים
קטגוריה:בעלי חיים נכחדים מניו זילנד
קטגוריה:עופות שנכחדו בהולוקן
קטגוריה:אוקיאניה: עופות שנכחדו
דז'ה מאיור

דז'ה מאיור (במקור עד 1910 מַרקברייטר, בהונגרית: Major Dezső; ביהרדיוסג, 2 במאי 1886 – בודפשט, 12 בינואר 1945)<ref>[https://www.familysearch.org/ark:/61903/3:1:S3HY-DY99-HH8?i=193&cc=1452460&cat=1007774 Halálesete bejegyezve a Bp. VIII. ker. állami halotti akv. 335/1949. folyószáma alatt.]</ref> היה במאי קולנוע ומחזאי יהודי-הונגרי, אחיו הגדול של הצייר הנריק מאיור.

== ביוגרפיה ==
מאיור נולד במשפחה יהודית לאביו הסנדלר יונאש (יונה) מרקברייטר (1843-1915)<ref></ref> ולאמו תרזיה פולק. הוא החל את דרכו כעיתונאי. מחזהו "משחקים" (Mérkőzések) הוצג בברטיסלבה (אז הונגריה). מאוחר יותר הפך לדרמטורג ולמנהל תיאטרון בברטיסלבה, אחר כך במאי של חברת הסרטים סאשה ולבסוף במאי של חברת הסרטים סטאר בבודפשט. בהמשך ביים סרטי הוראה ותעמולה כבמאי הראשי של חברת הקולנוע הפדגוגי הממלכתי. בשנת 1937 ביים את סרט המדבר הרומני "גברת בקומה השנייה" (Hölgy a második emeleten). מותו נגרם מדלקת ריאות.

== חייו הפרטיים ==
ב־14 בנובמבר 1925, בבודפשט, נשא את אטלקה, בתם של מנדל רימר וקרולינה שוורץ.<ref></ref>

== סרטיו הידועים יותר ==
* טריקה (Terike) (1924)
* רופא הפלאים (1926)
* אקספרס בגרוש (Filléres gyors) (1932)

כמו גם כמה סרטים קצרים של האצ'ק ושאיו.

== ראו גם ==
* הלקסיקון הצ'כי/סלובקי של ההספרות ההונגרית 1918–1995. ברטיסלבה, 1997.
* יוצרי קולנוע הונגרים בעולם. בודפשט, איחוד הקולנוע ההונגרי, 1996.
* פאל גויאש: חייהם ויצירותיהם של סופרים הונגרים. בודפשט, איגוד הספרנים והארכיונים ההונגרים. 1939-2002.
* יוז'ף מודראק-טמאש דיאק: לקסיקון הסרט המדבר ההונגרי 1931–1944. 2006
* לקסיקון ביוגרפי הונגרי חדש. עורך ראשי. לאסלו מרקו. בודפשט, מועדון הספרים ההונגרי.

== לקריאה נוספת ==
* לקסיקון יהודי הונגרי. [http://mek.oszk.hu/04000/04093/html/0576.html דז'ה מאיור]. בודפשט, 1929.
* לקסיקון ביוגרפי הונגרי. [http://mek.oszk.hu/00300/00355/html/ABC09732/09864.htm דז'ה מאיור].

== הערות שוליים ==

קטגוריה:במאי קולנוע יהודים הונגרים
קטגוריה:מחזאים יהודים הונגרים
קטגוריה:מנהלי תיאטראות בהונגריה
קטגוריה:נספי השואה
קטגוריה:ילידי 1886
קטגוריה:הונגרים שנפטרו ב-1945
אצטדיון חנרל סנטנדר

אצטדיון חנרל סנטנדר (בספרדית: Estadio General Santander) הוא אצטדיון כדורגל, הממוקם בעיר קוקוטה שבקולומביה, ומשמש כאצטדיונה הביתי של קבוצה קוקוטה דפורטיבו.
== היסטוריה ==
האצטדיון נפתח בשנת 1948 ומשמש את קוקוטה הן במשחקי הקבוצה בליגה המקומית והן בטורניר היבשתי, בו שיחקה הקבוצה בשנים 2007 ו-2008. בחצי גמר הליברטדורס של 2007 רשמה הקבוצה את ניצחונה היוקרתי ביותר בהיסטוריה, 1-3 במשחק חצי הגמר הראשון על בוקה ג'וניורס.
האצטדיון נקרא על שמו של הגנרל פרנסיסקו דה פאולה סנטנדר, אחד מגיבורי שחרורה של קולומביה והפיכתה למדינה עצמאית לצידו של סימון בוליבר. סנטנדר נולד בעיירה וייה דל רוסריו, המרוחקת קילומטרים בודדים מקוקוטה. המטרה הייתה להקים את האצטדיון ולפתוח אותו בשנת 1940, 100 שנים לאחר מותו של הגנרל סנטנדר.

האצטדיון עבר שצי עבודות שיפוץ. הראשונה התה ב-1983 כחלק מחגיגות 250 שנים לעיר קוקוטה. בשנת 2006 הושלמה הרחבתו של האצטדיון ותכולתו נקבעה על 42,000 מקומות כדי שקוקוטה תוכל לאחר בו את משחקיה בקוה ליברטדורס. הושקעו כ-7 מיליון דולר, נוספו כיסאות והוחלף הדשא. ב-2007 שימש גם כאצטדיונה הביתי של קראקס מוונצואלה במסגרת המפעל היבשתי. שם השיגה קראקס את ניצחונה היוקרתי 1–3 על ריבר פלייט.

== גלריה ==
<gallery>
EstadioGeneralSantander.jpg|מבט מתוך האצטדיון
Estadio_GS_de_Cúcuta_Col.JPG|מבט מחוץ לאצטדיון
</gallery>

==קישורים חיצוניים==

==הערות שוליים==

חנרל סנטנדר
קטגוריה:קולומביה: ספורט
א מחייה

א מחייה הוא אלבום סולו מספר 21 של הזמר יוצר החסידי אברהם פריד. האלבום יצא בספטמבר 2013 בחברת גל פז והוא מורכב מלחנים של יוצרים חרדיים מוכרים. שירי האלבום מושרים ביידיש.

בשנת 2023 יצא קאבר לשיר "מיינע תפילין" על ידי בנצי קלצקין ומקהלת מלכות.
== רשימת הקטעים בדיסק ==

== השתתפו בהקלטות ==
*אברהם פריד - שירה

== על האלבום ==
האלבום יצא בספטמבר 2013 ובו 13 רצועות עם לחנים חסידיים, מהאלבום יצאו שירים מוכרים כמו "בענטש בענטש" ו"ארויס!"

==קישורים חיצוניים==
* 

==הערות שוליים==

קטגוריה:אלבומי אברהם פריד
קטגוריה:אלבומי 2013
קטגוריה:אלבומים חסידיים
קטגוריה:אלבומים ביידיש
הרפתקאות רוקי ובולווינקל (סדרת טלוויזיה)

הרפתקאות רוקי ובולווינקל (באנגלית: The Adventures of Rocky and Bullwinkle) היא סדרת טלוויזיה מונפשת, אשר הופקה על ידי חברת דרימוורקס הנפשה. הסדרה היא סדרת אתחול של "רוקי ובולווינקל" ששודרה בשנות ה-60. 

הסדרה הופצה במקור בפריים וידאו, כאשר העונה הראשונה עלתה ב-11 במאי 2018 והעונה השנייה ב-11 בינואר 2019. בישראל שתי העונות של הסדרה שודרו כעונה אחת בדיבוב עברי בערוץ הילדים החל מ-27 בינואר 2019. לסדרה הופקה עונה אחת הכוללת 26 פרקים.

==עלילה==
הסדרה מספרת על עלילותיהם של רוקי הסנאי המעופף ובולווינקל האייל הקורא, הנקלעים בכל יום לסיטואציות מוזרות כדי להיות כוכבי רוק או למצוא אוצר אבוד, ומצילים את העולם מידי אויביהם בוריס בדנוב ונטשה פאטאל ומנהיג ללא חת הזומם לשלוט בעולם.<ref name="SeriesOrder"></ref>

==דמויות ומדבבים==
{| class="wikitable"
|-
!דמות
!מדבב/ת באנגלית
!מדבב/ת בעברית
|-
|רוקט "רוקי" ג'יי. סנאי
|טרה סטרונג
|מייה אלון
|-
|בולווינקל ג'יי. צבי
|בראד נורמן
| rowspan="2" |דור סרוגו
|-
|תרנגול מרושע
| rowspan="2" |דרן נוריס
|-
|מספר
|אוהד שחר
|-
|בוריס באדינוב
|בן דיסקין
|גדי לוי
|-
|נטשה פטאל
|רייצ'ל בוטרה
| rowspan="2" |טליה ברקאי
|-
|סבתא וינקל
|קלי קאלגרן
|-
|מנהיג ללא-חת
|פיוטר מייקל
|גלעד קלטר
|-
|הבמאית פיצ'פאז
|Fuschia!
| rowspan="2" |מייה קדוש
|-
|ד"ר לאסו
|גריי גריפין
|}

==שידור==
[[לוגו הסדרה]]
{| class="wikitable plainrowheaders" style="text-align:center;"
! colspan="2" scope="col" style="padding:0 9px;" | עונה
! scope="col" style="padding:0 9px;" | מספר פרקים
! scope="col" style="padding:0 9px;" | תאריך שידור מקורי 
|-
| scope="row" style="background:#0E3959; color:#100; text-align:center;" |
|1
|13
|11 במאי 2018
|-
| scope="row" style="background:#FF5F5F; color:#100; text-align:center;" |
|2
|13
|11 בינואר 2019
|}

==קישורים חיצוניים==
* 

* 

==הערות שוליים==

קטגוריה:סדרות הנפשה אמריקאיות
קטגוריה:סדרות הנפשה קנדיות
קטגוריה:ערוץ הילדים: תוכניות רכש
קטגוריה:דרימוורקס הנפשה: סדרות
קטגוריה:סדרות טלוויזיה אמריקאיות שעלו לשידור בשנות ה-2010
קטגוריה:יוניברסל טלוויזיה: סדרות טלוויזיה
קטגוריה:רוקי ובולווינקל
בריכת מוסקבה

בריכת מוסקבה (ברוסית: Бассейн Москва) הייתה בריכת שחייה מפורסמת בעיר מוסקבה שברוסיה ואחת הבריכות הגדולות בעולם תחת כיפת השמיים. הבריכה הוקמה בשנת 1957 על יסודותיו הנטושים של ארמון הסובייטים שהיה מתוכנן להבנות על חורבותיה ההרוסות של קתדרלת ישו המושיע, לפי עיצוביו של האדריכל הסובייטי הרוסי דמיטרי צ'צ'ולין. בניית ארמון הסובייטים החלה בשנת 1937 וננטשה בשנת 1941 כאשר קורות פלדה מיסודותיו של הבניין שימשו עבור חומרי מלחמה במהלך מלחמת העולם השנייה. יסודותיו הריקים של ארמון הסובייטים ששכבו בתור בור בנייה ענקי שימשו לאחר מכן עבור הקמת הבריכה בשנת 1958 שתשמש עבור בריכת שחייה באוויר הפתוח. הבריכה הייתה פעילה וקיימת משנת 1958 עד שנת 1994. בנוסף לכך המים בבריכה חוממו על מנת להאריך את עונת המנויים אליה למזג אוויר קריר יותר בחורף הקשה. לאחר נפילת ברית המועצות הוחלט לשחזר ולשקם את הקתדרלה שניצבה במקום. בשנת 1995 נפתחה הקתדרלה המשוחזרת אשר נבנתה במקום הבריכה.

== ראו גם ==
* ארמון הסובייטים
* קתדרלת ישו המושיע

== קישורים חיצוניים ==

קטגוריה:מוסקבה: אצטדיונים ומתקני ספורט
קטגוריה:בריכות שחייה
קטגוריה:מוסקבה: מבנים
פרדיננד בול

פרדיננד בול (בהולנדית: Ferdinand Bol; 24 ביוני 1616 – 24 באוגוסט 1680) היה צייר, תחריטאי הולנדי. עבודתו ששרדה היא נדירה, היא מראה את השפעתו של רמברנדט עליו, כמוהו, פרדיננד בול העדיף נושאים היסטוריים, דיוקנאות, דיוקנאות עצמיים רבים ודמויות בודדות בסגנון אקזוטי.<ref></ref>

== ביוגרפיה ==
פרדיננד נולד בדורדרכט כבן למנתח בלתאסאר בול. פרדיננד בול היה תחילה חניך של ג'ייקוב קויפ בעיר הולדתו או של אברהם בלומרט באוטרכט. לאחר 1630 למד אצל רמברנדט, התגורר בביתו בסנט אנטוניסברסטראט, אז רחוב אופנתי ואזור של ציירים, תכשיטנים, אדריכלים ומהגרים פלמיים ויהודים רבים. בשנת 1641 התחיל בול לעבוד בסטודיו משלו.

בשנת 1653 התחתן עם אליזבת דל, שאביה מילא תפקידים באדמירליות של אמסטרדם וגילדת סוחרי היין, שניהם מוסדות שנתנו עבודות לאמן. בתוך כמה שנים (1655) הוא הפך לראש הגילדה וקיבל עבודות בעיצוב קמינים לחדרים בבית העירייה החדש שתוכנן על ידי יאקוב ואן קמפן, וארבעה נוספים עבור האדמירליות של אמסטרדם.

בערך בתקופה זו, בול היה צייר פופולרי ומצליח. לוח הצבעים שלו התבהר, דמויותיו היו בעלות אלגנטיות רבה יותר, ובאמצע העשור הוא קיבל עבודות רשמיות יותר מכל אמן אחר באמסטרדם. גודפרי נלר היה תלמידו. בול העביר ארבעה ציורים לשתי האחוזות של האחים טריפ, גם הם במקור מדרדרכט.

אשתו הראשונה של בול נפטרה בשנת 1660. בשנת 1669 נישא בול בפעם השנייה לאנה ואן ארקל, אלמנתו של גזבר האדמירליות, וכנראה פרש מציור בשלב זה בחייו. בשנת 1672 עברו בני הזוג לחלק חדש של העיר שנבנה באותם ימים, ובהווה נמצא בו מוזיאון ואן לון. בול שימש כמנהל בית מצורעים. בול נפטר כמה שבועות אחרי אשתו, בהרנגראכט, שם התגורר בנו, עורך דין.

ככל הנראה הציור הידוע ביותר שלו הוא דיוקנה של אליזבת בס, אשתו של קצין חיל הים יואכים סוורנהונדט, ובעל פונדק ליד כיכר דאם. הציור הזה ורבים אחרים מציוריו יוחסו בטעות לרמברנדט במאה ה-19.<ref></ref>

== גלריה ==
<gallery mode=packed heights=180>
File:Bacchus and Ariadne, by Ferdinand Bol.jpg | בכחוס ואריאדנה

File:Governors of the Wine Merchant's Guild.jpg | מנהלי גילדת היין

File:ElisabethBas.jpeg | אליזבת באס

File:Ferdinand Bol - Elijah Fed by an Angel - WGA2360.jpg | אליהו והמלאך

File:Ferdinand Bol - Aegina wacht op de komst van Zeus.jpg | אייגינה ממתינה לבואו של זאוס

File:Ferdinand Bol - Portrait of an Unknown Woman.jpg | דיוקן אשה

File:Ferdinand Bol - Judah and Tamar - 17.3268 - Museum of Fine Arts.jpg | יהודה ותמר

File:Ferdinand Bol - Venus and Adonis - WGA2367.jpg | ונוס ואדוניס

</gallery>

==קישורים חיצוניים==

== הערות שוליים ==

קטגוריה:ערכים שבהם תבנית בריטניקה אינה מתאימה
קטגוריה:ציירים הולנדים
קטגוריה:ציירי דיוקנאות
קטגוריה:הולנדים שנולדו ב-1616
קטגוריה:הולנדים שנפטרו ב-1680
ויליאם וין וסטקוט

ויליאם וין וסטקוט (באנגלית: William Wynn Westcott; 17 בדצמבר 1848 - 30 ביולי 1925) היה חוקר מקרי מוות אנגלי, תאוסוף<ref></ref>, חבר במסדר הבונים החופשיים<ref></ref>, ראש אגודת צלב הוורד של אנגליה, ואחד משלושת המייסדים של מסדר השחר המוזהב<ref></ref>.

== חייו ==
וסטקוט נולד ב-17 בדצמבר 1848 בלימינגטון ספא שבמחוז ווריקשייר, אנגליה. אביו נפטר כשהוא היה רק בן עשר, והוא אומץ על ידי דודו. יש מי שגורס כי בשנת 1875 הצטרף וסטקוט למסדר הבונים החופשיים<ref></ref>, בעוד שעל פי מקורות אחרים הוא נחנך למסדר כבר בשנת 1871<ref name="peoplepill.com"></ref>. ב-1878, החל וסטקוט להתעמק בתחום הקבלה ובנושאים אחרים בתחום המטאפיזיקה<ref></ref>. ב-1880, הצטרף וסטקוט לאגודת צלב הוורד של אנגליה, ואף נעשה מנהיג האגודה לאחר פטירתו של ויליאם רוברט וודמן. ב-1882, הכיר וסטקוט את סמואל לידל מקגרגור מת'רס, איתו הוא גם ייסד את מסדר השחר המוזהב כמה שנים מאוחר יותר, בעזרתו של ויליאם רוברט וודמן<ref name="peoplepill.com"/>. ב-3 בדצמבר 1889, הצטרף וסטקוט לאגודה התאוסופית. וסטקוט פרש מתפקידו כחוקר מקרי מוות ב-1910<ref></ref>, וב-1918 העתיק וסטקוט את מגוריו לדרבן שבדרום אפריקה, יחד עם בתו ובעלה<ref></ref>.

== פטירה ==
וסטקוט נפטר ב-30 ביולי 1925, בדרבן שבדרום אפריקה<ref></ref>.

== כתביו ==
להלן רשימה של ספרים שכתב או תרגם וסטקוט:

==קישורים חיצוניים==

* 

== הערות שוליים ==

קטגוריה:בריטים חברי הבונים החופשיים
קטגוריה:סופרים אנגלים
קטגוריה:בריטים שנולדו ב-1848
קטגוריה:בריטים שנפטרו ב-1925
ליאו פויכטוונגר

ליאו (יעקב אריה) פויכטוונגר (בגרמנית: Leo Feuchtwanger; 18 באוקטובר 1892, כ"ז בתשרי ה'תרנ"ג – 4 במאי 1959, כ"ז בניסן ה'תשי"ט) היה בנקאי, ונדבן יהודי גרמני, מקים בנק פויכטוונגר בארץ ישראל.

==קורות חיים==
נולד במינכן לאנג'לו (אשר) ופריצי פראדל לבית שפיצר, כילד רביעי מתוך חמישה, התייתם מאימו בגיל 16. לאחר שרות צבאי לא משמעותי בחיל הפרשים של צבא בוואריה, למד באוניברסיטאות במינכן וציריך וקיבל את תואר הדוקטורט ב-1917.

בשנים 1917–1920 עבד במכון לתחבורה ימית וכלכלה עולמית בקייל, לאחר מכן בשנים 1920–1936 עבד בבנק המשפחתי כמנהל רכש.

בשנת 1936 עלה לארץ עם בת זוגו אילזה בלומנטל לה נישא בשנת 1929 והתיישב בפתח תקווה כחלק מקהילת היקים "מקור חיים" שהוביל הרב פינחס וולף. בשנת 1939 נולדה לזוג בתם היחידה אסתר שנישאה לכלכלן והעיתונאי דב גנחובסקי. עם עלייתו לארץ בשנת 1936 הקים את בנק פויכטוונגר בתל אביב וביחד עם אחיו תאודור ושימש כמנכ"ל הבנק עד פטירתו בשנת 1959.

אף על פי שהתרחק מפעילות ציבורית רשמית, תמך באופן קבוע במשפחות רבות מהעלייה החמישית שרבות מהן ברחו מגרמניה לאחר עליית הנאצים לשלטון והגיעו לארץ חסרות רכוש ואמצעים.

נפטר בשנת 1959 ונקבר בבית הקברות סגולה בפתח תקווה.

==קישורים חיצוניים==
*

==הערות שוליים==

קטגוריה:בנקאים יהודים גרמנים
קטגוריה:מנהלי בנקים ישראלים
קטגוריה:בנקאים ביישוב
קטגוריה:משפחת פויכטוונגר
קטגוריה:פתח תקווה: אישים
קטגוריה:אישים הקבורים בבית הקברות סגולה
קטגוריה:ישראלים ילידי גרמניה
קטגוריה:אנשי העלייה החמישית
קטגוריה:נדבנים ביישוב
קטגוריה:נדבנים ישראלים
קטגוריה:ישראלים שנולדו ב-1892
קטגוריה:ישראלים שנפטרו ב-1959
טפולצה

טפולצה (בהונגרית: Tapolca) היא עיר על גדות אגם בלטון הנמצאת במחוז וספרם, שבצפון-מערב הונגריה. עד שנת 1950 הייתה העיר תחת מחוז זאלה.
כמו יישובים רבים באירופה גם בטפולצה מספר התושבים נמצא בירידה. כך, בשנת 1990 חיו בעיר 18,265 תושבים, ובשנת 2023 רק 14,206 תושבים.

==קהילה יהודית==
יהודי אחד התיישב בטפולצה בשנת 1703 והיה חוכר משק ובית מרזח וכמה משפחות יהודיות הורשו להתיישב במקום באמצע המאה ה-18, אך בתנאי שלא יולידו בנים.

היישוב היהודי החל לגדול עם הסרת ההגבלות על התיישבות יהודים בערי הונגריה באמצע המאה ה-19, אז התארגנה במקום קהילה יהודית.
רוב היהודים התפרנסו מסחר יינות ומהתעשייה הנלווית ובידי היהודים היו גם רוב החנויות ומפעלי התעשייה במקום. לקהילה היו חברה קדישא, מוסדות צדקה, בית כנסת ובית ספר. בשנת 1869 הצטרפה הקהילה לזרם הנאולוגי.

בשנים 1919–1921, תקופת "הטרור הלבן" נכלאו כמה יהודים במחנה זאלאגרסג, ויהודים נוספים נרצחו בידי כנופיית פורעים ובית הכנסת נרגם באבנים.

בשנת 1939 הופקעו רישיונותיהם של סוחרי היין היהודים בטפולצה. ורק בזכות נוצרים, שהסכימו לתת את שמם לעסקי היהודים, לא איבדו יהודי טפולצה את כל מקורות פרנסתם. בשנת 1940 הובאו לטפולצה פלוגות עבודה של יהודים שעבדו בשדה התעופה המקומי.

ב-17 במאי 1944, רוכזו יהודי טפולצה בגטו באזור בית הכנסת. וב-18 ביוני 1944 הועברו לגטו זאלאגרסג ולמחרת שולחו למחנה ההשמדה אושוויץ.

אחרי המלחמה חזרו לטפולצה 60 ניצולים ובעזרת ארגון הג'וינט ארגנו את הקהילה מחדש. הם שיפצו את בניין בית הכנסת ואת בית העלמין והקימו אנדרטה לזכר הנספים בשואה. אחר כך עזבו רוב היהודים את העיירה, מקצתם עלו לארץ ישראל, מקצתם עברו לבודפשט או היגרו לארצות אחרות.

{| class="wikitable"
! שנה
! מספר היהודים בעיר
! כלל האוכלוסייה
|-
|1840
|37
|
|-
|1880
|582
|4,913
|-
|1910
|923
|
|-
|1920
|813
|
|-
|1930
|706
|
|-
|1941
|508
|7,534
|-
|}

==ילידי המקום==
* שאנדור דישקאי, במקור: קליין<ref name="BM">A Belügyminisztérium 1906. évi 82385 rendelete MNL-OL 30791. mikrofilm 873. kép 2. karton. Névváltoztatási kimutatások 1906. év 22. oldal 27(-28-29). sor</ref> (בהונגרית: Diskay Sándor; טפולצה, 23 באוגוסט 1883<ref name="FamilySearch1919">[https://familysearch.org/pal:/MM9.3.1/TH-266-11590-175242-89?cc=1452460 Pest-Pilis-Solt-Kis-Kun Budapest (V. Kerület) állami anyakönyvek (Házasultak) 1919 (ápr.)] - folyószám: 896; Városi Levéltár FamilySearch.org (hozzáférés: 2016. február 16)</ref> - בודפשט, 8 בפברואר 1953)<ref>[https://familysearch.org/ark:/61903/3:1:S3HT-XC7Q-1ZD?mode=g&i=61&wc=92Q5-FMS%3A40678301%2C54933001%2C1077288601&cc=1452460 Halálesete bejegyezve a Bp. VII. ker. állami halotti akv. 302/1953. folyószáma alatt.]</ref> היה צלם וצייר מקצועי יהודי-הונגרי.

==ערים תאומות==

==קישורים חיצוניים==

* 
* [https://dbs.bh.org.il/he/טאפולצה/מקום קהילת טפולצה], באתר בית התפוצות
* 
* 

==הערות שוליים==

קטגוריה:הונגריה: ערים
קטגוריה:קהילות יהודיות שהושמדו בשואה
קטגוריה:קהילות יהודיות בהונגריה
קטגוריה:גטאות בהונגריה
בריכת השחייה של אושוויץ

בריכת השחייה של אושוויץ, היא בריכת שחייה באורך של כ-25 מטרים וברוחב של כ-5 מטרים, שנבנתה ביולי 1944 במחנה הריכוז אושוויץ I. נמצאת דרומית מזרחית לבלוק 6.

== היסטוריה ==
הבריכה נבנתה במקור כמאגר מים לשימוש מכבי האש ושימשה את הכבאים ואסירים מיוחסים גם לשחיה. מידות רוחב הבריכה תואמות שלושה מסלולים. בשני קצותיה הוקמו שלושה אדני זינוק מבטון בכל צד. מסביב לשפת הבריכה נבנתה תעלת גלישה לסינון מי הבריכה ושמירה על מים נקיים. בצידה האחד נבנתה מקפצה בגובה של 3 מטר. בין המקפצה לבין אדני הזינוק בצידה האחד של הבריכה, נבנתה בריכה רדודה בעומק של סנטימטרים בודדים, וייתכן כי שימשה לצורך ניקוי כפות הרגליים של שחיינים לפני הכניסה למים.

למרות עדויות מצולמות רבות של מהלך החיים ואף תהליכי סלקציה והשמדה שהתרחשו במחנה אושוויץ, לא נמצאו כל עדויות מצולמות של שימוש בבריכה על ידי שחיינים.

בסרט התיעודי, Swimming In Auschwitz, מספרת אחת הניצולות היהודיות שכשעברה ליד הבריכה, היא קפצה לתוכה ושחתה בה, מבלי שלקחה בחשבון שהדבר מסכן את חייה. 

== יחס מכחישי שואה לבריכה ==
ההיסטוריונית דברה ליפשטדט מציגה בספרה מכחישים את השואה את עמדת מכחישי השואה לפיה אושוויץ צויד "בכל המותרות של קאנטרי קלאב", לרבות בריכת שחייה. מכחישי שואה טוענים כי קיומה של בריכה זו מהווה עדות לכך שאושוויץ היה למעשה מקום נעים ולא מחנה השמדה. ההיסטוריון רוברט יאן ואן-פלט טוען בספרו The case for Auschwitz שמכחישי השואה מתעלמים מן העובדה שבריכה זו הוקמה מלכתחילה כמאגר מים לכיבוי אש, שהמקפצות נבנו מאוחר יותר ושרק אסירים ארים מיוחסים הורשו לשחות בה בשגרה. 

== קישורים חיצוניים ==

* [https://www.youtube.com/watch?v=Pp6ZI-5WhmY&persist_app=1&app=desktop&hl=en&client=mv-google&gl=US תיאור חיצוני של הבריכה]

==הערות שוליים==

קטגוריה:בריכות שחייה
קטגוריה:הכחשת השואה
קטגוריה:אושוויץ: מבנים
ברכה והצלחה

ברכה והצלחה הוא אלבום סולו מספר 12 של הזמר יוצר החסידי אברהם פריד. האלבום יצא ב-1995 בחברת גל פז והוא מורכב מלחנים של יוצרים חרדיים מוכרים, בהם יוסי גרין, משה לאופר ואברהם פריד עצמו. האלבום מכיל שירים בעברית ואנגלית.

== רקע ==
האלבום יצא בשנת 1995 ובו 10 רצועות עם לחנים חסידיים, של המלחינים הגדולים במוזיקה החסידית, מהאלבום יצאו הלהיטים כמו "רצה השם", "ירושלים" ,"כשם שאני" ועוד.

ב-2020 פרסם אברהם פריד ביצוע מחודש מהופעה לשיר "רצה ה'" יחד עם החזן יצחק מאיר הלפגוט. השיר רצה ה בוצע כקאבר על ידי יעקב יהודה דסקל באלבום שומע תפילה.

== רשימת רצועות ==

== השתתפו בהקלטות ==
*אברהם פריד - שירה
*יוסי גרין - לחנים וקולות רקע בחלק מהשירים
*משה לאופר - עיבוד

==קישורים חיצוניים==

==הערות שוליים==

קטגוריה:אלבומי אברהם פריד
קטגוריה:אלבומי 1995
קטגוריה:אלבומים בעברית
אנתוכרה קטנה

אנתוכרה קטנה (שם מדעי: Anthochaera chrysoptera) הוא מין של עוף ממשפחת הדבשניים החיה בטבע בדרום-מזרח אוסטרליה ובאי טסמניה. היא הוגדרה לראשונה ב-1803 על ידי החוקר האנגלי ג׳ון לתאם .
== מאפיינים ==
ציפור זו מגיעה לאורך 26 עד 30 ס"מ, ולמשקל של 62 גרם בממוצע. היא בעלת נוצות חומות ואפורות עם עורף מוקף ב"שכמייה" לבנה מפוספסת, והראש חום עם מקור אפור, מעט מכופף. הסנטר לעיתים שחור ולעיתים בהיר, והחזה והבטן בהירים יחסית. בניגוד לציפורים דומות מסוגה היא חסרת דלדל לצד המקור ועיניה חומות.

הציפור מצויה באזורי יערות פתוחים וחורשות אקליפטוסים וכן בשיחיות של צמחים אוסטרליים שונים כמו הדסיים, צמחי לנטנה (Lantana) או בנקסיה (Banksia) ועוד. על צמחים אלה היא גם מקננת. היא נמצאת באזורים הקרובים למקורות מים ולא באזורים יבשים.

היא ניזונה בעיקר מצוף של פרחים אוסטרלים בעזרת לשונה הדביקה. בנוסף היא ניזונה מחרקים שהיא חוטפת באוויר ומזרעים או פירות יער. לעיתים נדירות היא אוכלת בקבוצה גדולה.

זוג ציפורים מקנן בין העצים. הנקבה מטילה ביצה או שתיים ודוגרת עליהן לבדה. אך הזוג מטפל יחד בגוזלים עד בגרותם.

==תת-מינים==
* Anthochaera chrysoptera chrysoptera - מצוי במזרח ודרום-מזרח אוסטרליה
* Anthochaera chrysoptera halmaturina – מצוי באי קנגורו שבדרום אוסטרליה
* Anthochaera chrysoptera tasmanica - מצוי בטסמניה

==גלריה==
<gallery>
Little Wattlebird (36708832335).jpg
Anthochaera chrysoptera 4.jpg
Littlewattlebird3.jpg
</gallery>

==קישורים חיצוניים==

==הערות שוליים==

קטגוריה:בעלי חיים שתוארו ב-1801
קטגוריה:טקסונים שתוארו בידי ג'ון לאת'אם
קטגוריה:דבשניים
קטגוריה:טסמניה: עופות
סלע גריינדר

סלע גריינדר (באנגלית: Grinder Rock) הוא הדרומי ביותר מבין קבוצת סלעים (איונים) המשתרעת מקצהו הדרומי של האי אינטרקורנס, בארכיפלג פאלמר, שבאנטארקטיקה.

גובהו של האיון 130 מטרים מעל פני הים.

== היסטוריה ==
=== גילוי ומיפוי האיון ===

האיון צולם מהאוויר בשנת 1956 על ידי סקר שטחי חסות איי פוקלנד.
הוא הופיע לראשונה במפות של ממשלת ארגנטינה וממשלת צ'ילה משנת 1957.

=== מקור השם ===

שמו של האיון ניתן לו בשנת 1960 על ידי הוועדה המייעצת לשמות אנטארקטיים של בריטניה.
השם תיאורי: הוא דומה בצורתו לשן, ועל כן ניתן לו השם ("גריינדר" באנגלית הוא ביטוי המתאר "חריקת שיניים").

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:6064 סלע גריינדר] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=109119 סלע גריינדר] בגאזט השמות האנטארקטיים של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5709&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR סלע גרינדר] באתר הגאזט האנטארקטי המשווה SCAR של ממשלת אוסטרליה
* [https://www.marineregions.org/gazetteer.php?p=details&id=11767 סלע גריינדר] באתר marineregions

== הערות שוליים ==

גריינדר
Stud Life

Stud Life הוא סרט דרמה בריטי, העוסק בחברות בין לסבית בוצ'ית שחורה וגבר הומוסקסואל. הסרט זכה בפרס אינדפנדנט ספיריט.

== תקציר העלילה ==
ג'יי ג'יי (ט'ניה מילר) היא לסבית 'גברית'. יחד עם החבר הטוב ביותר שלה, סב (קייל טרסלב), הומוסקסואל נאה, הם עובדים כצלמי חתונות. כשג'יי ג'יי מתאהבת בדיווה יפה (מיס קימברלי), חברותם של ג'יי ג'יי וסב עומדת למבחן. ג'יי ג'יי נאלצת לבחור בין המאהבת החדשה והלוהטת שלה לבין החבר הכי טוב שלה.

== שחקנים ==
{| class="wikitable"
!שחקן
!דמות
|-
|ט'ניה מילר
|ג'יי ג'יי
|-
|קייל טרסלב
|סב
|-
|רובין קר
|אל
|-
|סיימון סבורי
|סמאק ג'ק
|-
|דונה קרול
|מעצבת שיער ג'מייקנית
|-
|נאצ'נה רומאו
|זאין
|-
|מנפרדי גלמטי
|מנצ'סטר ג'ו
|-
|מיס קימברלי
|דיווה
|}

== קישורים חיצוניים ==

קטגוריה:סרטים בריטיים
קטגוריה:סרטי להט"ב
קטגוריה:סרטי להט"ב בריטיים
קטגוריה:סרטי 2012
All Mine

All Mine הוא סינגל שהוקלט על ידי הראפר האמריקאי קניה וסט, מתוך אלבום האולפן השמיני שלו, Ye. השיר יצא לאור ב-8 ביוני 2018, כסינגל הראשון מתוך האלבום, על ידי חברות התקליטים GOOD Music ודאף ג'אם.

== רקע וכתיבה ==
השיר יצא לאור ב-1 ביוני 2018 כרצועה השלישית של אלבום האולפן השמיני של וסט, Ye,<ref></ref> וב-20 ביולי של אותה השנה הוציא וסט את השיר כסינגל השני מתוך האלבום לתחנות הרדיו להיטים העכשוויים בארצות הברית, לאחר שהסינגל הראשון, "Yikes" זכה להצלחה מתונה במצעדים השבועיים וחברות התקליטים של וסט GOOD Music ודאף ג'אם ניסו ככל יכולתם להמשיך לקדם את האלבום.<ref></ref>

השיר נכתב על ידי וסט, מייק דין, פרנסיס סטארלייט, סיהיי דה פרינס, קוניסיקוונס, ג'רמי, 070 שייק, אנתוני קלמונס, בונגו, טיי דולה סיין, מאליק ג'ונס, קנת' פרשון, באמפ ג'יי ופרדיסון פונטיין, והופק על ידי וסט, בשיתוף עם דין, סטארלייט וסקוט קארטר. לשיר מקצב המכיל בתוכו אלמנטים של מוזיקת אינדסטריאל.<ref></ref> בפזמון השיר נשמעת נגינת מקלדת אלקטרונית ושר אותו הזמר אנט קלמונס , לצד קולות רקע של טיי דולה סיין.<ref></ref><ref></ref>

== ביקורת ==
השיר זכה בעיקר לביקורות חיוביות ממבקרי המוזיקה,<ref></ref><ref></ref><ref></ref> אם כי מבקרים שונים מתחו ביקורת על אופיו המיני של השיר.<ref></ref><ref></ref><ref></ref>

== מיקומי שיא ==

== נתוני מכירות ==
{| class="wikitable sortable"
!מדינה
!תואר
!מכירות
|-
!בריטניה (BPI)
|כסף
|200,000
|-
!ארצות הברית (RIAA)
|פלטינה
|1,000,000
|}

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברות תקליטים
!מקור
|-
!ארצות הברית
|24 ביולי 2018
|רדיו להיטים עכשוויים
|GOOD • דאף ג'אם
|<ref></ref>
|}

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי קניה וסט
קטגוריה:שירים באנגלית
קטגוריה:שירים שנכתבו על ידי מייק דין
קטגוריה:שירים שנכתבו על ידי קניה וסט
קטגוריה:שירים שהופקו על ידי מייק דין
קטגוריה:שירים שהופקו על ידי קניה וסט
קטגוריה:מחלוקות סביב טענות לתועבה במוזיקה
קטגוריה:שירי פלטינה כפולה בארצות הברית